ניופאן

ניופאן היא חברה לייבוא מוצרי אלקטרוניקה ביתית ומכשירי חשמל ביתיים, שנוסדה בשנת 1986 על ידי משפחת גיור, והיא היבואנית הרשמית של מותגים כגון Kitchenaid, Toshiba, Haier, Canon, Bose, Magimix, Tefal ועוד. בנוסף לפעילותה כיבואנית, מפעילה ניופאן שלוש רשתות עצמאיות – ניופאן אאוטלט המוכרת את מוצרי החברה, ניופאן גורמה ו-Bose Center. ראשיתה של חברת ניופאן בנגריה של משפחת גיור, שייבאה רמקולים, בנתה סביבם תיבות עץ וייצאה אותם תחת שמות שונים לגרמניה וארצות הברית. בשנת 1986 רכשה את הזיכיון ליבוא את מוצרי האודיו של תאגיד קנווד היפני לישראל, והקימה את חברת ניופאן (שילוב של המילים ניו-new ויפן) כחברת בת של "גרינברג גיור יבוא ושיווק". חברת "גרינברג גיור" גם עסקה ביבוא מוצרי אלקטרוניקה, בין השאר יבוא לישראל את מוצרי חברת KEN הבריטית, המתמחה בפיתוח וייצור רמקולים. בשנת 1996, רכשה ניופאן את הזיכיון ליבוא מכשירי טלוויזיה שמייצר התאגיד היפני טושיבה. באותה שנה גם הקימה את רשת "אלקטרו דיפו", שעסקה במכירת מוצרי חשמל ואלקטרוניקה ביתיים בתוך רשת אייס קנה ובנה במתכונת של חנות בתוך חנות. עד שנת 2000 פתחה רשת "אלקטרו דיפו" 14 סניפים בתוך רשת "אייס" ובשנה זו פתחה חנות ראשונה עצמאית ואת רשת "הוליווד סינמה סטור" לשיווק מערכות קולנוע ביתי. שנה אחר כך בוטל ההסכם עם "אייס", במקומו החלה לעבוד עם רשת אופיס דיפו. במרץ 2001, רכשה ניופאן את חברת פירא, שייבוא לישראל מותגים מובילים בתחום החשמל והאלקטרוניקה, בהם: גרונדיג, פיילוט מג'ימיקס ורוונטה. בשנת 2002 קיבלה הזיכיון לשיווק מוצרי הקונצרן הצרפתי קבוצת SEB בישראל, היצרנית הגדולה בעולם של כלי בישול, בעלת המותג "TEFAL". בינואר 2003, רכשה ניופאן את 75% ממניות חברת אלמור אודיו, יבואנית המותגים bose, Harman\kardon ו-JBL. בשנת 2006, החלה ניופאן לשווק בישראל את מוצרי Haier, תאגיד האלקטרוניקה הסיני שרכש באותה שנה את חטיבת האלקטרוניקה של ג'נרל אלקטריק. בספטמבר 2005, נחתם הסכם בין ניופאן וקבוצת סקאל על הקמת חברה בבעלות שווה, לייבוא מותגי האלקטרוניקה LG ו-JVC לישראל. ניופאן וסקאל לא הצליחו להגיע להסכמה בנוגע לשווי העסקה והיא התפוצצה במאי 2006 מבלי שיצאה לפועל - סקאל החליטה להמשיך לשווק בעצמה את שני המותגים. ביולי 2007 נכנסה ניופאן לשותפות בחנות החשמל של סקאל במתחם הדיוטי פרי בנמל התעופה בן-גוריון. אך סקאל סגרה את החנות בספטמבר 2008, בעקבות ביטול הסכם הזיכיון שלה עם רשות שדות התעופה. בשנת 2007, הקימה חברה בת, "ניופאן טלקום", ששסקה בשיווק והפצה של מכשירי סלולר מתקדמים. ניופאן טלקום חתמה על הסכם זיכיון עם חברת HTC, יצרנית טאיוואנית של טלפונים חכמים. בחברה היה שותף עמרי כהן, אך השותפות פורקה, בעקבות סכסוך עסקי, והחברה נסגרה כבור שלוש שנים. בפברואר 2008, רכשה ניופאן 50% מחברת "קרט ישראל", יבואנית מוצרי Canon. בנובמבר 2009, רכשה ניופאן 26% מפעילות הרשתות בסט ביי וביג בוקס מקבוצת פישמן, בנובמבר 2010 רכשה "בסט ביי" את אתר הקניות P1000. במאי 2011 רכשה גם את יבואנית ומשווקת מוצרי החשמל מיניליין, בעלת רשת א.ל.מ., אך רשות ההגבלים העסקיים דרשה שניופאן תמכור את חלקה ברשת "בסט ביי", כתנאי לאישור העסקה. בסוף 2012 נקלעה "בסט ביי" לקשיים ובהמשך נסגרה ואתר "P1000" עבר לבעלות קבוצת "מיניליין". ביוני 2010, רכשה ניופאן כ-33% ממניות חברת "חשמל סיטונאי" שבבעלות משותפת של אנשי העסקים אבי סופר ואייל בן אליעזר. בשנת 2019, מינתה ניופאן את ירון צפדיה למנכ"ל משותף. במרץ 2022, רכשה ניופאן כ־80% ממניות אתר "לאסט פרייס" הנמצא בבעלות משותפת עם ליאור חמו, מנכ"ל האתר. ביולי 1992, רכשה חברת השקעות דיסקונט 50% מהחברה, וב-2001 רכשה משפחת גיור חזרה את חלקה. בפברואר 2004, רכשה חברת "אלייד השקעות" 30% מהבעלות על ניופאן. באוגוסט 2021, רכשה חברת "פועלים אקוויטי" (לשעבר "פועלים שוקי הון") מקבוצת בנק הפועלים 20% מניופאן, תמורת 85 מיליון שקל. לאחר רכישה זו הבעלות בחברה מתחלקת בין משפחת גיור 50%, אלייד השקעות30%; ופועלים אקוויטי 20%. תחת ניופאן פועלות שלוש רשתות קמעונאיות עצמאיות – ניופאן אאוטלט, ניופאן גורמה ו-Bose Center. לרשת ניופאן אאוטלט 8 סניפים הפרוסים ברחבי הארץ. לניופאן גורמה 3 סניפים ברחבי הארץ. ל-Bose Center שבעה סניפים. מדיה וקבצים בנושא ניופאן בוויקישיתוף אתר האינטרנט הרשמי של ניופאן KEN - הרמקולים המקצוענים עם הצליל המקורי מס' 1 באנגליה, מעריב, 27 במאי 1988 זהבה דברת, ‏ניופאן קיבלה את זכויות השיווק של מוצרי FEK האנגלית, באתר גלובס, 18 בינואר 1999 מעיין כהן, ‏איש השיווק של דצמבר: צביקה גיור, יו"ר ומנכ"ל ניופאן, באתר גלובס, 22 בדצמבר 2004 אנה אלייניוקב, חנות בתוך חנות, באתר TheMarker‏, 30 באפריל 2001 ורד שרון-ריבלין, ‏אלקטרו דיפו מקימה רשת מחוץ לסניפי אייס, באתר גלובס, 29 בפברואר 2000 TheMarker digital, רשת הוליווד סינמה סטור קיבלה את הזיכיון לשיווק המותג "הבית החכם", באתר TheMarker‏, 24 ביולי 2000 TheMarker digital, רשת אייס קנה ובנה פותחת מחלקות למכירת מוצרי חשמל ביתיים תחת השם "אייס אלקטריק", באתר TheMarker‏, 29 באפריל 2001 TheMarker digital, ניופאן תקים מחלקה חדשה למוצרי אלקטרוניקה וחשמל בכל סניפי אופיס דיפו, באתר TheMarker‏, 6 במרץ 2001 ספיר פרץ, ‏אושר המיזוג בין גיור אלקטרוניקה לבין פירא ואלקטרו דיפו, באתר גלובס, 11 במרץ 2001 נורית שר, ניופאן מעלה קמפיין להחדרה מחדש של מותג האלקטרוניקה גרונדיג בארץ, באתר TheMarker‏, 17 ביולי 2001 TheMarker digital, ניופאן מקימה את "ניופאן לייף" לשיווק מותגי הקונצרן הצרפתי SEB, באתר TheMarker‏, 10 באפריל 2002 ורד שרון-ריבלין, ‏ניופאן רכשה 75% מחברת אלמור, יבואנית BOSE, באתר גלובס, 22 בינואר 2003 גלי ברגר, צביקה גיור: ניופאן תמכור ב-700 מיליון שקל ב-2007, באתר TheMarker‏, 25 ביוני 2007 רועי פינקלשטיין, ניופאן ממשיכה לתמוך ב-HAIER: מעלה קמפיין לסדרת מכונות הכביסה של החברה בהיקף של כמיליון שקל, באתר TheMarker‏, 26 באוגוסט 2007 סיון קלינגבייל, סקאל תפסיק לייבא את המותגים LG ו-JVC בעצמה, באתר TheMarker‏, 12 בספטמבר 2005 ורד שרון-ריבלין, ‏התפוצצה עסקת המכירה של 50% מ-LG של סקאל לניופאן, באתר גלובס, 8 במאי 2006 גלי ברגר, ניופאן תיכנס כשותפה ב-25% מחנות החשמל של סקאל בדיוטי פרי, באתר TheMarker‏, 3 ביולי 2007 עדי דברת, כחודש לאחר שהפסיקה להפעיל את חנות הדיוטי פרי - סקאל מחסלת מלאי, באתר TheMarker‏, 6 באוקטובר 2008 ערן גבאי, חודש לאחר כישלון אי.די.בי: ניופאן מקימה חברה בת למכירת סלולריים מתקדמים, באתר TheMarker‏, 11 באפריל 2007 אמיתי זיו, עמרי כהן, מנכ"ל ניופאן טלקום והבן של מנכ"ל פרטנר לשעבר: אני מסתובב באותה נוחות בפרטנר ובסלקום, באתר TheMarker‏, 18 במאי 2008 עדי דברת, בעל השליטה בניופאן טלקום פיטר את המנכ"ל, באתר TheMarker‏, 9 ביוני 2009 אמיתי זיו, HTC חוזרת לשוק הישראלי - תשיק מכשיר ראשון בעוד שבוע בסלקום, באתר TheMarker‏, 8 בפברואר 2012 אילנית חיות, ‏ניופאן מתרחבת: רוכשת 50% מחברת קרט ישראל, באתר גלובס, 24 בפברואר 2008 אפרת אדיר, ניופאן רוכשת 50% ממניות קרט ישראל, באתר TheMarker‏, 24 בפברואר 2008 אורה קורן, הממונה על ההגבלים אישרה המיזוג בין ניופאן לקרט ישראל, באתר TheMarker‏, 27 במרץ 2008 פז וייסמן, יבואנית האלקטרוניקה ניופאן רוכשת 26% מרשתות בסט ביי וביג בוקס מקבוצת פישמן, באתר הארץ, 26 בנובמבר 2009 נועה פרג, ‏בסט ביי רכשה את אתר הסחר המקוון P1000 מידי אינטרנט זהב, באתר גלובס, 8 בנובמבר 2010 איילה צורף, רשת בסט ביי רכשה את פעילות אתר הסחר המקוון p1000.com, באתר הארץ, 8 בנובמבר 2010 עדי דברת, ניופאן ואלייד רוכשות את רשת א.ל.מ תמורת 182 מיליון שקל, באתר TheMarker‏, 8 במאי 2011 נאביב לוי, ‏האקזיט המחשמל של יצחק פורת: מוכר השליטה במיני ליין ב-216 מ' ש', באתר גלובס, 8 במאי 2011 גבריאלה דוידוביץ'-ויסברג, מוצרי החשמל הנמכרים באינטרנט זולים בעד 25% מברשתות הגדולות, באתר TheMarker‏, 24 בדצמבר 2013 עדי דברת, בסט ביי של פישמן וניופאן בקשיים: נמצאת בהפסד וללא סחורה, באתר TheMarker‏, 19 בספטמבר 2012 עדי דברת, ניופאן במו"מ על כניסה לשותפות ברשת החשמל אבי סופר, באתר TheMarker‏, 4 באוגוסט 2010 חגית הורנשטיין, המיליונרים החדשים, באתר כלבו – חיפה והצפון, 10 במרץ 2022 נווית זומר, פיילוט רכשה 50 אחוז מהיבואנית גרינברג גיור, חדשות, 16 ביולי 1992 אורה קורן, דיסקונט השקעות מכרה אחזקותיה בניופאן לקבוצת גיור, שהגדילה האחזקות ל-100%, באתר הארץ, 3 בנובמבר 2001 הארץ, חברת האחזקות אלייד רכשה 30% מיבואנית האלקטרוניקה ניופאן , באתר TheMarker‏, 18 בפברואר 2004 ורד שרון-ריבלין, ‏קבוצת אלייד רוכשת 30% מיבואנית מוצרי החשמל ניופאן לפי 100 מ' ש', באתר גלובס, 17 בפברואר 2004 מיכאל רוכוורגר, הפועלים חובר לגיור וסוארי: רוכש 20% מניופאן תמורת 85 מיליון שקל, באתר TheMarker‏, 22 באוגוסט 2021